ประกาศกระทรวงการคลัง เรื่อง หลักเกณฑ์การพิจารณาประกาศกำหนดเป็นองค์การสาธารณกุศล     ตามพระราชบัญญัติภาษีสรรพสามิต พ.ศ. 2527
ประกาศกระทรวงการคลัง
ประกาศกระทรวงการคลัง
เรื่อง
หลักเกณฑ์การพิจารณาประกาศกำหนดเป็นองค์การสาธารณกุศล
ตามพระราชบัญญัติภาษีสรรพสามิต
พ.ศ. ๒๕๒๗
-----------------------------

 เพื่อความสะดวกรวดเร็วและเป็นธรรมในการพิจารณาประกาศกำหนดเป็น
องค์การสาธารณกุศล ตามมาตรา ๑๐๒ (๑) และ (๒)
แห่งพระราชบัญญัติภาษีสรรพสามิต 
พ.ศ. ๒๕๒๗
รัฐมตรีว่าการกระทรวงการคลังจึงกำหนดหลักเกณฑ์การพิจารณาไว้ ดังต่อไปนี้

 ข้อ
๑
องค์การสาธารณกุศลจะต้องเป็นนิติบุคคลที่ก่อตั้งขึ้นในประเทศไทย

 ข้อ
๒
นิติบุคคลจะต้องมีวัตถุประสงค์เพื่อการกุศลสาธารณะและรายได้ของ
นิติบุคคลจะต้องมิใช่มาจากการซื้อขายหรือการให้บริการโดยมีค่าตอบแทนเป็นปกติธุระ

 ข้อ
๓
ชื่อของนิติบุคคลจะต้องไม่เป็นชื่อและหรือชื่อสกุลหรือชื่อเต็มของบุคคล
ที่ยังมีชีวิตอยู่

 ข้อ
๔
นิติบุคคลจะต้องจัดตั้งและดำเนินงานเป็นไปตามวัตถุประสงค์ตามข้อ ๒ 
มาแล้วไม่น้อยกว่า ๓ ปี
เว้นแต่จะได้จัดตั้งขึ้นโดยหน่วยราชการและได้รับอนุมัติจากคณะรัฐมนตรี
แล้ว

 ข้อ
๕ รายจ่ายของนิติบุคคลเพื่อการกุศลสาธารณะโดยตรงจะต้องไม่น้อยกว่า
ร้อยละ ๗๕ ของรายจ่ายทั้งสิ้นในรอบปี

 ข้อ
๖
นิติบุคคลใดที่ประสงค์จะขอให้พิจารณาประกาศเป็นองค์การสาธารณ
กุศล ให้ยื่นคำขอพร้อมทั้งเอกสารหลักฐานต่าง ๆ
เกี่ยวกับการดำเนินงาน เช่น งบดุล บัญชีรายรับ
รายจ่าย ซึ่งมีผู้สอบบัญชีรับรองแล้ว ต่อกรมสรรพสามิตตามแบบ
ภษ. ๐๑ - ๔๐

 ข้อ
๗ ในกรณีเห็นสมควร
กรมสรรพสามิตอาจขอหลักฐานหรือขอทราบข้อ
เท็จจริงเกี่ยวกับนิติบุคคลนั้น
จากหน่วยงานที่เกี่ยวข้องเพื่อประกอบพิจารณาด้วยก็ได้

 ข้อ
๘
นิติบุคคลใดที่ได้รับการประกาศเป็นองค์การสาธารณกุศลแล้ว จะต้องส่ง
รายงานการประชุมใหญ่หรือการประชุมสามัญประจำปี แล้วแต่กรณี งบดุลและบัญชีรายรับราย
จ่ายพร้อมทั้งรายงานของผู้รับอนุมัติของรอบปีบัญชีที่ผ่านไปให้กรมสรรพสามิตภายใน
๙๐ วัน 
นับแต่วันสิ้นปีบัญชี เว้นแต่สภากาชาดไทย วัดวาอาราม
สถานพยาบาล หรือสถานศึกษาขององค์การ
ของรัฐบาล

 ข้อ
๙
การประกาศกำหนดเป็นองค์การสาธารณกุศล จะประกาศให้ครั้งละ ๕ ปี 
ก่อนวันครบกำหนด ๕ ปี
ให้กรมสรรพสามิตดำเนินการตรวจสอบเอกสารหลักฐานเกี่ยวกับผลการ
ดำเนินงาน
หากปรากฏว่าผลการดำเนินงานไม่เป็นไปตามหลักเกณฑ์การพิจารณาที่กำหนดข้างต้น
โดยไม่มีเหตุอันสมควร
ก็จะไม่พิจารณาประกาศเป็นองค์การสาธารณกุศลให้ต่อไป ทั้งนี้ เว้นแต่
สภากาชาดไทย วัดวาอาราม สถานพยาบาล
หรือสถานศึกษาขององค์การของรัฐบาล

  ประกาศ ณ วันที่ ๒๓ พฤษภาคม ๒๕๒๘
  สมหมาย ฮุนตระกูล
 
รัฐมนตรีว่าการกระทรวงการคลัง

[รก.๒๕๒๘/๖๗/๒๔พ/๓๐ พฤษภาคม ๒๕๒๘]

 พรพิมล/พิมพ์/แก้ไข
 ๒๗/๐๙/๔๕
 A+B(C)